কিন্তু পর্বতারোহণ বা কটোপাক্সি পুণিতের চলার পথের কিছু বাঁক মাত্র। যখনই পুণিত নিজের ক্ষমতা বিচার করার চেষ্টা করছেন, প্রতিবারই নতুন কিছু চেষ্টা করছেন। ম্যারাথন দৌড় বা পর্বতারোহণ তার এক একটা ধাপ। শিশু মনোবিজ্ঞান পড়া হল আরেকটা ধাপ। ইঞ্জিনিয়ারিং থেকে মনোবিজ্ঞান? পুণিত বলেন, মনোবিজ্ঞান তাঁকে বেশ টানে। নিজেকে আরও জানতে মনোবিজ্ঞানের কোর্সে ভর্তি হয়ে যান। এখানে সাত বছরের শিশু ডমিনিকের সঙ্গে আলাপ হয় পুণিতের। স্পেনীয় বংশদ্ভুত এক শিশুর সঙ্গে ভারতীয় এক ইঞ্জিনিয়ার-অদ্ভুত পরিস্থিতি। ‘আমার কাছ থেকে বাচ্চাটা কিছু শেখার চেয়ে আমিই বরঞ্চ ওর কাছ থেকে অনেক কিছু শিখে নিচ্ছিলাম’, বলেন পুণিত। এখনও ডমিনিকের সঙ্গে তাঁর যোগাযোগ রয়েছে। ‘আমার কাছে এটা একটা বড় প্রাপ্তি। ডমিনিকের জন্য অন্য ধরনের টান অনুভব করি’, বলেন পুণিত। এভাবে নানা বিষয়ে পুণিতের চেষ্টা জারি ছিল। বলেন, ‘ঘোরাটোপে বসে থাকব,তেমন লোক নই আমি। মনের ডাকে সাড়া দিই। ৮০ শতাংশ ঠিক হবে, ২০ শতাংশ হয়ত ভুল। ঠিক আছে। কিছু না করে বসে থাকার চাইতে, ভুল থেকে শুধরে নেওয়া ভালো’।